
Szüret

Kultúránk modern szüret fogalma egy folytonos állapot kifejezése, mint ünneplésre méltó esemény megfogalmazása. A modernizáció eszköztára, feltárta előttünk a Terülj, terülj asztalkám utópiáját, és ezek a nem is olyan újszerű termelési metódusok féktelen fogyasztásra ösztönöznek bennünket. A szüret szavunk pozitív jelentéstartalma a képeim által pejoratív köntösben jelenik meg. Képeimen bemutatom, azokat a helyzeteket, szerkezeteket, amikben a növényeink fejlődnek és a költséghatékonyság érdekében ontják magukból a beérett terményeket. Virágok nőhetnek óriási raktárépületek gyomrában a sötétben, egy szabályozott rendszerben, ahol minden feltétel adott, ám semmi sem valós. Adalékok és épphogy megfelelő mennyiség minden növekedéshez szükséges anyagból. Tisztán logikán alapuló rendszerezés eredményei. Ezt a termelési folyamatot maga a társadalom állítja elő, egyszerűen “éhségünk” és rendszerező kedvünk felfalja természetes környezetünket. Nem csak ember és természet viszonyát vizsgálom a képeimmel, hanem a tervezettség elemeit keresem, olyan elemeket, amik túlmutatnak a jelen funkciójukon, és szimbólumként működnek tovább.



